
ПОСТОЯННА КОМИСИЯ ПО ОБЩЕСТВЕН РЕД И СИГУРНОСТ


ПРОТОКОЛ №32

Днес 23.11.2022 г., от 15:00 в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по обществен ред и сигурност. (ПКОРС).
В заседанието на комисията се включиха: Живко Господинов – председател, Ивайло Колев – зам.-председател и членове:  Жейна Жекова, Диян Георгиев, Боян Дяков, Костадин Андонов и Даниела Божинова.
[bookmark: _GoBack]Присъства и проф. д-р Севдалина Турманова – председател на Общински съвет – Бургас, Иван Гюлев - началник отдел "Безопасност и организация на движението", Весна Балтина - зам.-кмет "Стратегическо развитие и екология, дигитализация и адаптация към промените на климата", Златина Георгиева – директор на дирекция „Правно-нормативно обслужване“, Веселин Василев - директор на дирекция "Управление при кризи, обществен ред и сигурност".
На заседанието на Комисията присъстваха ученици от СУ „Иван Вазов“.
След извършена проверка на кворума, заседанието откри и ръководи председателят – Живко Господинов, като с 6 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-13370 Докладна записка от Георги Дракалиев и Николай Стоянов - общински съветници от ПП ВМРО - Българско национално движение, относно: Наредба за допълнение на Наредбата за опазване на обществения ред на територията на Община Бургас 

2. ОбС 08-00-13453 Докладна записка от Димитър Николов - кмет на Община Бургас, относно: Приемане на Програма за управление на отпадъците на Община Бургас за периода 2021-2028 г.

3. ОбС 08-00-13462 Докладна записка от Димитър Николов - кмет на Община Бургас, относно: Поемане на дълг по реда на Закона за общинския дълг от Европейска инвестиционна банка за финансиране и рефинансиране на разходи по проект: „Създаване на Многопрофилна болница за активно лечение на детски болести „Света Анастасия“ Бургас“.
 
4. ОбС 08-00-13402 Отчет от проф. д-р Севдалина Турманова - председател на Общински съвет - Бургас, относно: Дейността на Общински съвет - Бургас и неговите комисии за периода от 01.05.2022 г. до 31.10.2022 г. 

5. ОбС 08-00-13220 Предложение от "Организация за закрила на българските граждани" /ОЗБГ/, относно: Известяване на населението за нехарактерни метеорологични явления чрез сирените за гражданска защита.


По точка 1

ОбС 08-00-13370
Докладна записка от Георги Дракалиев и Николай Стоянов - общински съветници от ПП ВМРО - Българско национално движение, относно: Наредба за допълнение на Наредбата за опазване на обществения ред на територията на Община Бургас

Златина Георгиева – директор на дирекция „Правно-нормативно обслужване“ взе отношение по докладната записка и уточни, че предложения проект на Наредба преповтаря Закона за движение по пътищата, което е в противоречие със Закона за нормативните актове, който казва, че общинските съвети могат да издават наредби, с които да уреждат обществени отношения, които не са уредени в по-висш нормативен акт. Георгиева информира заседаващите, че не е от компетенцията на Общински съвет да вземе такова решение, защото тези разпоредби биха били атакувани в съда и обявени за нищожни.
Веселин Василев - директор на УКОРС допълни, че до 2019 година, служители на дирекцията са съставяли актове на нарушителите в пешеходните зони, но същите са отменени в съда.
Даниела Божинова направи предложение да бъдат сложени допълнителни знаци, които забраняват навлизането на електрически тротинетки на пешеходни зони, както и да има по-голям контрол.
Иван Гюлев – началник на отдел „Безопасност и организация на движението“ отговори на Даниела Божинова, че по генералния план за организация за движението, ул. "Александровска" и ул. "Богориди" са обозначени с пътни знаци за пешеходни зони и изключва възможността да преминават превозни средства. Гюлев уточни, че на местата където има пропуск ще бъдат поставени допълнителни знаци, но това са предимно по-малки улици.
Живко Господинов каза, че подкрепя казаното от преждеговорящите, но според него трябва да има по-голям контрол и санкция към нарушителите.

След кратки дебати и в резултат на явно гласуване, с 0 гл. "за", 0 гл. "против" и 7 гл. "въздържали се", членовете на Постоянната комисия по обществен ред и сигурност приеха следното

СТАНОВИЩЕ:

Не подкрепя проекта за решение.
	  ---------------------------------------------------------------------------------------
По точка 2

ОбС 08-00-13453
Докладна записка от Димитър Николов - кмет на Община Бургас, относно: Приемане на Програма за управление на отпадъците на Община Бургас за периода 2021-2028 г.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по обществен ред и сигурност приеха следното
СТАНОВИЩЕ:
Подкрепя проекта за решение.
---------------------------------------------------------------------------------------

По точка 3

ОбС 08-00-13462
Докладна записка от Димитър Николов - кмет на Община Бургас, относно: Поемане на дълг по реда на Закона за общинския дълг от Европейска инвестиционна банка за финансиране и рефинансиране на разходи по проект: „Създаване на Многопрофилна болница за активно лечение на детски болести „Света Анастасия“ Бургас“.
Даниела Божинова запозна присъстващите с внесеното становище от ПП "Зелено движение".
След кратки дебати и в резултат на явно гласуване, с 6 гл. "за", 0 гл. "против" и 1 гл. "въздържали се", членовете на Постоянната комисия по обществен ред и сигурност приеха следното
СТАНОВИЩЕ:
Подкрепя проекта за решение.
 ---------------------------------------------------------------------------------------



По точка 4

ОбС 08-00-13402
Отчет от проф. д-р Севдалина Турманова - председател на Общински съвет - Бургас, относно: Дейността на Общински съвет - Бургас и неговите комисии за периода от 01.05.2022 г. до 31.10.2022 г.
След като се запознаха с отчета от проф. д-р Севдалина Турманова - председател на Общински съвет – Бургас, членовете на Постоянната комисия по обществен ред и сигурност приеха следното
СТАНОВИЩЕ:
Приема за сведение отчета от проф. д-р Севдалина Турманова – председател на Общински съвет – Бургас. .
---------------------------------------------------------------------------------------
По точка 5

ОбС 08-00-13220
Предложение от "Организация за закрила на българските граждани" /ОЗБГ/, относно: Известяване на населението за нехарактерни метеорологични явления чрез сирените за гражданска защита.
След като се запознаха със становището от Веселин Василев - директор на дирекция "Управление при кризи, обществен ред и сигурност" и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по обществен ред и сигурност приеха следното
СТАНОВИЩЕ:
Изпраща постъпилото становище от Веселин Василев - директор на дирекция "Управление при кризи, обществен ред и сигурност" за отговор към заинтересованите.
-------------------------------------------------------------------------------------



ПРЕДСЕДАТЕЛ: ………………………..
								(ЖИВКО ГОСПОДИНОВ)



ПРОТОКОЛИСТ: ……………………
(Гергана Чанакова)

